[image: ]





         מדינת ישראל
רשות האכיפה והגבייה


                                                                                             י"ט בתמוז תשע"ט
‏22/07/2019
[bookmark: _GoBack]                                                                                                                                  מס' סימוכין 3044-19-0027
לכבוד

                   הנדון: מענה לפנייתך לקבלת מידע בהתאם לחוק חופש המידע מתאריך 26/06/2019

במענה לפנייתך מיום 26/06/2019 באשר לקבלת מידע אודות חובות של אסירים במרכז לגביית קנסות, הריני להשיבך כדלקמן:
1. אין נוהל מיוחד לגביית חובות של אסירים . הרשות מתייחסת לאסירים כחייבים רגילים אולם מקום שאדם הורשע ונגזר דינו לשבת שנים ארוכות בין כותלי הכלא, כאשר לצד עונש המאסר, נגזר גם קנס ופיצוי לנפגע עבירה, שואף המרכז לגביית קנסות, בשנים האחרונות, כי הקשר עם האסיר ייווצר, במועד הסמוך לריצוי העונש, כך שיהיה סיפק בידי החייב, שהוא אסיר, לפרוע את החוב או חלקו, עוד בתקופה בה הוא שוהה בין כותלי הכלא. 

לאחרונה פורסמה איגרת לחייבי המרכז ובה יש גם התייחסות ספציפית לחייבים אסירים (מצ"ב) . בחוברת מפורטות דרכי ההתקשרות אל המרכז , גם ללא סיוע של עורכי דין , באופן ברור, פשוט  ונגיש לכל וללא הצורך בטפסים מיוחדים . האיגרת נמסרת לחייב אסיר בתקופת קליטתו במתקן הכליאה על פי שיקול דעת שב"ס וכן בכל מפגש של החייב עם נציגי המרכז לגביית קנסות. בעניין זה ומעבר לכך, בשנתיים האחרונות, הוקצו משאבים על ידי המרכז לגביית קנסות כדי לקיים מפגשים עם אסירים בין כותלי הכלא, על מנת להניעם להגיע להסדרים בשלב מוקדם של ריצוי העונש, משאבים שלא מאפשרים עדיין להגיע לכלל האסירים, אך בוודאי שהדבר אינו גורע מחובת אדם שנגזר דינו למאסר, לפנות בעצמו למרכז, על מנת להסדיר את החוב כלפי נפגע העבירה עם תחילת ריצוי העונש. 

המרכז מקיים קשרי עבודה שוטפים מול שב"ס ובכלל זה מפגשים ושיחות קבועות עם עובדים סוציאליים הפועלים בתחומי בתי הכלא . בנוסף, נמצא המרכז בקשרי  עבודה עם הרשות לשיקום האסיר המטפלת בחייבים לאחר שחרורם ובין היתר מטפלים גם  בבקשות המוגשות על ידה.

עוד אציין, כי הסדרי החוב הניתנים לחייב אסיר מתחשבים בין היתר,  גם בתקופת מאסרו ובהינתן העמדת בטוחות ברות מימוש להבטחת תשלום החוב, המרכז ייטה לילך כברת דרך נוספת לקראת החייב ולאפשר פריסה רחבה יותר לתשלומים, הכל בהתאם גם לנסיבות הספציפיות של החייב האסיר.
	גביה בש"ח[footnoteRef:1] [1:  יובהר כי אין אפשרות להנפיק מידע לגבי גביה מאסירים  ועל כן המידע בטבלה זו הוא הגביה בכלל התיקים מהסוג שהתבקש בפניה.
] 


	2016

	פיצוי בהליך פלילי לנפגעי עברה
	קנס פלילי
	שאר התיקים
	סה"כ

	28,277,922
	64,581,232
	318,456,423
	411,315,577

	2017

	פיצוי בהליך פלילי לנפגעי עברה
	קנס פלילי
	שאר התיקים
	סה"כ

	28,565,709
	58,180,944
	635,830,687
	722,577,340

	2018

	פיצוי בהליך פלילי לנפגעי עברה
	קנס פלילי
	שאר התיקים
	סה"כ

	27,704,008
	46,800,378
	730,421,409
	804,925,795


2. 
















3. לא ניתן להפיק המידע המבוקש אודות התיקים בהם הוטל עיקול על חשבון הקנטינה מאחר שבמערכת הממוחשבת של המרכז יש חיווי על פעולת עיקול אך ללא הפירוט של הגורם בו הוטל העיקול, היינו, אין חיווי כי מדובר ב"עיקול על חשבון קנטינה". מידע מסוג זה מצריך עיון בכל תיק בו הוטל עיקול ולפיכך לא אוכל לספק את המידע בשל הקצאת משאבים בלתי סבירה.
4. אין בידינו מידע לגבי הסכומים המותרים לעיקול בכספי קנטינה ובעניין זה יש לפנות לשב"ס שהוא הגוף המחזיק והמנהל את חשבון הקנטינה עבור האסיר. המרכז לגביית קנסות מוסמך להטיל עיקולים ואינו  קובע את הסכומים שצריכים להיות מועברים אליו. הגופים  המקבלים  עיקול צריכים להעביר את הכספים בהתאם להוראות הדין החלות עליהם. 
5. המרכז נוקט בהליכי עיקול קנטינה כחלק מהליכי גביה המבוצעים כלפי חייבים במרכז. המדובר בהליכי עיקול רגילים. היינו, אם נמסרו כדין שתי דרישות לתשלום בתיק ניתן לשלוח עיקולי צד ג' בכל מקום, לרבות בחשבון קנטינה, ככל שידוע כי החייב אסיר. 
6. יובהר כי המרכז לגביית קנסות אגרות והוצאות פועל על מנת לאכוף החלטות שיפוטיות ומשמש כזרוע מבצעת אך הוא אינו  הגורם המטיל את הקנסות. 

בברכה,
רבקה אהרוני 
הממונה על העמדת מידע לציבור
רשות האכיפה והגבייה

